CELEX: 32021D1745
Language: ro
Date: 2021-09-23 00:00:00
Title: Decizia (PESC) 2021/1745 a Comitetului politic și de securitate din 23 septembrie 2021 privind numirea comandantului operației UE pentru operația militară a Uniunii Europene în zona Mării Mediterane (EUNAVFOR MED IRINI) (EUNAVFOR MED IRINI/3/2021)

4.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 350/1
               
            
         DECIZIA (PESC) 2021/1745 A COMITETULUI POLITIC ȘI DE SECURITATE
         din 23 septembrie 2021
         privind numirea comandantului operației UE pentru operația militară a Uniunii Europene în zona Mării Mediterane (EUNAVFOR MED IRINI) (EUNAVFOR MED IRINI/3/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2020/472 a Consiliului din 31 martie 2020 privind o operație militară a Uniunii Europene în zona Mării Mediterane (EUNAVFOR MED IRINI) (1), în special articolul 8 alineatul (2),
         întrucât:
         
                     (1)
                  
                  
                     La 31 martie 2020, Consiliul a adoptat Decizia (PESC) 2020/472 prin care a fost instituită și lansată o operație militară a Uniunii Europene în zona Mării Mediterane (EUNAVFOR MED IRINI), sub comanda contraamiralului Fabio AGOSTINI în calitate de comandant al operației UE pentru EUNAVFOR MED IRINI (denumit în continuare „comandantul operației UE”).
                  
               
                     (2)
                  
                  
                     La 26 august 2021, autoritățile militare italiene l-au propus pe contraamiralul Stefano TURCHETTO drept succesorul contraamiralului Fabio AGOSTINI în funcția de comandant al operației UE începând cu 1 octombrie 2021.
                  
               
                     (3)
                  
                  
                     La 31 august 2021, Comitetul militar al UE a sprijinit recomandarea efectuată de autoritățile militare italiene.
                  
               
                     (4)
                  
                  
                     În temeiul Deciziei (PESC) 2020/472, Consiliul a autorizat Comitetul politic și de securitate să ia decizii privind numirea comandantului operației UE.
                  
               
                     (5)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Contraamiralul Stefano TURCHETTO este numit în calitatea de comandant al operației UE pentru operația militară a Uniunii Europene în zona Mării Mediterane (EUNAVFOR MED IRINI) începând cu 1 octombrie 2021.
         
         
            Articolul 2
            Prezenta decizie intră în vigoare la data adoptării.
            Se aplică de la 1 octombrie 2021.
         
         
            Adoptată la Bruxelles, 23 septembrie 2021.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 101, 1.4.2020, p. 4.